

VLADA REPUBLIKE HRVATSKE

Zagreb, 2. siječnja 2025.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o provedbi Uredbe (EU) 2024/1735 Europskog parlamenta i Vijeća od 13. lipnja 2024. o uspostavi okvira mjera za jačanje europskog ekosustava za proizvodnju tehnologija s nultom neto stopom emisija i izmjeni Uredbe (EU) 2018/1724  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

 *PRIJEDLOG*

Na temelju članka 30. stavaka 2. i 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24), Vlada Republike Hrvatske je na sjednici održanoj \_\_\_\_\_\_\_\_ 2025. donijela

**O D L U K U**

**o provedbi Uredbe (EU) 2024/1735 Europskog parlamenta i Vijeća od 13. lipnja 2024. o uspostavi okvira mjera za jačanje europskog ekosustava za proizvodnju tehnologija s nultom neto stopom emisija i izmjeni Uredbe (EU) 2018/1724**

**I.**

Ovom Odlukom osigurava se provedba Uredbe (EU) 2024/1735 Europskog parlamenta i Vijeća od 13. lipnja 2024. o uspostavi okvira mjera za jačanje europskog ekosustava za proizvodnju tehnologija s nultom neto stopom emisija i izmjeni Uredbe (EU) 2018/1724.

**II.**

Određuje se osnivanje Jedinstvene kontaktne točke za projekte proizvodnje tehnologija s nultom neto stopom emisija sa sjedištem u Ministarstvu gospodarstva.

**III.**

Jedinstvena kontaktna točka zadužena je za pružanje informacija nositeljima projekata proizvodnje tehnologija s nultom neto stopom emisija, za koordinaciju s tijelima državne uprave i tijelima jedinica lokalne i područne (regionalne) samouprave koja izdaju dozvole za projekte proizvodnje tehnologija s nultom neto stopom emisija i za koordinaciju postupka izdavanja dozvola.

**IV.**

Ova Odluka stupa na snagu prvog dana od dana objave u „Narodnim novinama“.

KLASA:

URBROJ:

U Zagrebu, \_\_\_\_\_\_\_\_\_\_\_ 2025.

**PREDSJEDNIK**

**mr. sc. Andrej Plenković**

**O B R A Z L O Ž E NJ E**

Europska unija se obvezala na ubrzanu dekarbonizaciju gospodarstva kako bi se do 2050. godine postigla klimatska neutralnost, odnosno nulta neto stopa emisija.

Ova Odluka donosi se zbog dužnosti provedbe pravne stečevine Europske unije i osiguranja provedbenog okvira za projekte za jačanje europskog ekosustava za proizvodnju tehnologija s nultom neto stopom emisija.

Tehnologije s nultom neto stopom emisija na koje se odnosi Uredba su:

* solarne tehnologije;
* tehnologije energije vjetra na kopnu i energije iz obnovljivih izvora na moru;
* baterija i skladištenja energije;
* dizalica topline i geotermalne energije;
* vodika, održivog bioplina i biometana;
* hvatanja i skladištenja ugljika; transporta i iskorištavanja CO2
* tehnologije za energiju iz nuklearne fisije i druge nuklearne tehnlogije;
* uz hidroenergije, održivih alternativnih goriva;
* biotehnološka klimatska i energetska rješenja
* transformativne tehnologije za dekarbonizaciju, pogona na vjetar i električnog pogona za prijevoz.

Uredba (EU) 2024/1735 u članku 6. poziva države članice da do 30. prosinca 2024. odrede svoje jedinstvene kontaktne točke u cilju što bržeg pokretanja projekata proizvodnje tehnologija s nultom neto stopom emisija, uključujući strateške projekte za tehnologije s nultom neto stopom emisija, tako da se administrativno opterećenje nositelja projekata svede na najmanju moguću mjeru i u najkraćem mogućem roku, a da se pritom udovolje okolišni, društveni i sigurnosni zahtjevi.

Ovom Odlukom određuje se osnivanje Jedinstvene kontaktne točke za projekte proizvodnje tehnologija s nultom neto stopom emisija sa sjedištem u Ministarstvu gospodarstva.

Provedba ove odluke ne zahtijeva dodatna financijska sredstva u Državnom proračunu Republike Hrvatske.

Ova Odluka donosi se u cilju smanjenja regulatornog i administrativnog opterećenja za djelotvornu prilagodbu industrije klimatskoj i energetskoj tranziciji, stoga se predlaže njezino usvajanje.